Girnakalių ežeras
54°44′59″ š. pl. 24°42′14″ r. ilg.﻿ / ﻿54.74972°š. pl. 24.70389°r. ilg.﻿ / 54.74972; 24.70389 Girnakalių ežeras arba Geibonių ežeras – ežeras Lietuvoje, Elektrėnų savivaldybėje, 4,5 km į pietryčius nuo Elektrėnų, 0,75 km į rytus nuo Elektrėnų marių. Ežeras ovalo formos, ilgis iš vakarų į rytus – 0,13 km, plotis – iki 0,08 km. Altitudė 132,1 m. Krantai žemi, tik pietinis kiek aukštesnis, apaugę medžiais ir krūmais. Aplinkui įsikūrusi Geibonių kolektyvinių sodų bendrija, o į pietus stūkso Šaltinių miškas. Ežeras nenutekantis, priklauso S-8 upelio baseinui (Elektrėnų marių intakas).